ข้อบัญญัติองค์การบริหารส่วนตำบลนายูงข้อบัญญัติองค์การบริหารส่วนตำบลนายูงเรื่องการควบคุมการเลี้ยงหรือปล่อยสุนัขและแมวพ.ศ. ๒๕๕๙[๑] โดยที่เป็นการสมควรตราข้อบัญญัติองค์การบริหารส่วนตำบลนายูงว่าด้วยการควบคุมการเลี้ยงหรือปล่อยสุนัขและแมวเพื่อป้องกันอันตราย เหตุเดือดร้อนรำคาญ หรือเชื้อโรค ที่เกิดจากการเลี้ยงหรือปล่อยสุนัขและแมวในเขตองค์การบริหารส่วนตำบลนายูงอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบมาตรา ๒๙ และมาตรา ๓๐ แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลนายูงโดยความเห็นชอบของสภาองค์การบริหารส่วนตำบลนายูงและนายอำเภอศรีธาตุจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลนายูงเรื่อง การควบคุมการเลี้ยงหรือปล่อยสุนัขและแมว พ.ศ. ๒๕๕๙ข้อ๒ข้อบัญญัตินี้ให้ใช้บังคับในเขตองค์การบริหารส่วนตำบลนายูงนับแต่วันที่ประกาศโดยเปิดเผยณ ที่ทำการองค์การบริหารส่วนตำบลนายูงข้อ ๓บรรดาข้อบัญญัติ ประกาศ ระเบียบ หรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้การเลี้ยงสุนัขและแมว หมายความว่าการมีสุนัขและแมวไว้ในครอบครอง ดูแลเอาใจใส่ บำรุงรักษาตลอดจนการให้อาหารเป็นอาจิณการปล่อยสุนัขและแมว หมายความว่า การสละการครอบครองสุนัขและแมวในลักษณะที่มีการปล่อยให้อยู่นอกสถานที่เลี้ยงสัตว์โดยปราศจากการควบคุมของผู้ครอบครองเจ้าของสุนัขและเจ้าของแมว หมายความว่า เจ้าของหรือผู้ครอบครองสุนัขและแมวและให้ความหมายรวมถึงผู้ให้อาหารสุนัขและแมวเป็นอาจิณด้วยสถานที่เลี้ยง หมายความว่า สถานที่เลี้ยงสุนัขและแมวหรือสถานที่ในลักษณะอื่นที่ใช้ในการควบคุมสุนัขและแมวที่หรือทางสาธารณะ หมายความว่า สถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้ใบรับรอง หมายความว่าใบรับรองรูปพรรณสัณฐานของสุนัขหรือแมว หรือแบบคำขอขึ้นทะเบียนสุนัขและแมวของกรมปศุสัตว์หรือใบรับรองที่ออกโดยสถานพยาบาลที่ได้รับอนุญาตตามกฎหมายว่าด้วยสถานพยาบาลสัตว์ของกรมปศุสัตว์การขึ้นทะเบียนสุนัขและแมว หมายความว่าการนำสุนัขหรือแมว หรือใบรับรองไปแจ้งต่อพนักงานเจ้าพนักงานท้องถิ่นเพื่อบันทึกรายละเอียดรูปพรรณสัณฐานของสุนัขหรือแมวเจ้าของสุนัขและแมวจำนวนการครอบครองสุนัขและแมว การฉีดวัคซีนป้องกันโรคพิษสุนัขบ้าพร้อมจัดทำบัตรประจำตัวสุนัขและบัตรประจำตัวแมวสุนัขควบคุมพิเศษ หมายความว่า(๑) สุนัขสายพันธุ์พิทบลูเทอเรีย (Pitbull terrier) บลูเทอเรีย (Bullterrier) สเฟฟอร์ดเชอร์บลูเทอเรีย (Staffordshire bullterrier) รอทไวเลอร์ (Rottweiler) ฟิลาบราซิลเลียโร (Fila Brasileiro) และสายพันธุ์อื่นที่องค์การบริหารส่วนตำบลนายูงกำหนด(๒) สุนัขที่มีประวัติทำร้ายคนหรือพยายามทำร้ายคนสุนัขที่มีพฤติกรรมไล่ทำร้ายคนหรือสัตว์โดยปราศจากการยั่วยุเจ้าพนักงานท้องถิ่น หมายความว่านายกองค์การบริหารส่วนตำบลนายูงเจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งจากเจ้าพนักงานท้องถิ่นตามมาตรา ๔๔ วรรคสองแห่งพระราชบัญญัติการสาธารณสุข พ.ศ. ๒๕๓๕ข้อ๕ ให้นายกองค์การบริหารส่วนตำบลนายูงรักษาการตามข้อบัญญัตินี้และให้มีอำนาจออกข้อบังคับ ระเบียบ คำสั่งประกาศเพื่อปฏิบัติการเป็นไปตามข้อบัญญัตินี้หมวด ๑บททั่วไป ข้อ๖ให้องค์การบริหารส่วนตำบลนายูงเป็นเขตควบคุมการเลี้ยงหรือปล่อยสุนัขและแมวข้อ๗ ห้ามผู้ใดปล่อยสุนัขและแมวในที่หรือทางสาธารณะในที่อื่นใดในเขตองค์การบริหารส่วนตำบลนายูงโดยเด็ดขาดหมวด ๒การขึ้นทะเบียนสุนัขและแมว ข้อ๘ให้สุนัขและแมวเป็นสัตว์ที่ต้องขึ้นทะเบียนและให้เจ้าของสุนัขและเจ้าของแมวมีหน้าที่นำสุนัขและแมวไปขึ้นทะเบียนในกรณีที่เจ้าของสุนัขหรือเจ้าของแมวมิได้เป็นเจ้าบ้านตามทะเบียนบ้านต้องได้รับความยินยอมจากเจ้าบ้านข้อ๙เจ้าของสุนัขและหรือเจ้าของแมวต้องนำสุนัขหรือแมวและใบรับรองการฉีดวัคซีนป้องกันโรคพิษสุนัขบ้าไปขึ้นทะเบียนณ สถานที่ที่กำหนดไว้ตามข้อ ๑๐ ภายในหนึ่งร้อยยี่สิบวันนับแต่วันที่สุนัขหรือแมวเกิดหรือภายในสามสิบวันนับแต่วันที่นำสุนัขหรือแมวมาเลี้ยงในเขตตำบลนายูงด้วยตนเองหรือมอบอำนาจให้ผู้อื่นไปทำการแทนก็ได้โดยสุนัขหรือแมวต้องได้รับการฉีดวัคซีนป้องกันโรคพิษสุนัขบ้าแล้วข้อ๑๐การขึ้นทะเบียนสุนัขและแมวที่องค์การบริหารส่วนตำบลนายูง หรือสถานที่อื่นใดตามที่นายกองค์การบริหารส่วนตำบลนายูงกำหนดให้นำใบรับรองมาแสดงโดยไม่ต้องนำสุนัขหรือแมวมาด้วยแบบใบรับรองหรือคำขอขึ้นทะเบียนสุนัขหรือแมวให้เป็นไปตามแบบที่กรมปศุสัตว์กำหนดข้อ๑๑เมื่อพนักงานเจ้าหน้าที่ได้ตรวจสอบความสมบูรณ์ของคำขอขึ้นทะเบียนสุนัขหรือแมวแล้วปรากฏว่าหลักฐานถูกต้องให้ออกบัตรประจำตัวสุนัขหรือบัตรประจำตัวแมวตามแบบที่นายกองค์การบริหารส่วนตำบลนายูงกำหนดข้อ๑๒ในกรณีดังต่อไปนี้ให้ดำเนินการภายในสามสิบวัน(๑) เมื่อมีการเปลี่ยนเจ้าของ ให้เจ้าของใหม่แจ้งต่อหน่วยงานที่รับขึ้นทะเบียนที่องค์การบริหารส่วนตำบลนายูงหรือสถานที่อื่นใดตามที่นายกองค์การบริหารส่วนตำบลนายูงกำหนด เพื่อแจ้งเปลี่ยนเจ้าของโดยแนบบัตรประจำตัวสุนัขหรือประจำตัวแมว หลักฐานการซื้อขายสุนัขหรือแมวและหรือหลักฐานอื่นใดตามที่นายกองค์การบริหารส่วนตำบลนายูงกำหนด(๒) เมื่อมีการย้ายที่อยู่ของสุนัขหรือแมวให้เจ้าของสุนัขหรือเจ้าของแมวแจ้งต่อหน่วยงานที่รับขึ้นทะเบียนที่องค์การบริหารส่วนตำบลนายูงหรือสถานที่อื่นใดตามที่นายกองค์การบริหารส่วนตำบลนายูงกำหนด(๓) เมื่อบัตรประจำตัวสุนัขหรือบัตรประจำตัวแมวสูญหาย ถูกทำลาย หรือชำรุดในสาระสำคัญให้เจ้าของสุนัขหรือเจ้าของแมวแจ้งต่อหน่วยงานที่รับขึ้นทะเบียนที่องค์การบริหารส่วนตำบลนายูงหรือสถานที่อื่นใดตามที่นายกองค์การบริหารส่วนตำบลนายูงกำหนด เพื่อทำบัตรประจำตัวสุนัขหรือบัตรประจำตัวแมวใหม่(๔) ในกรณีที่สุนัขไม่ใช่สุนัขควบคุมพิเศษทำร้ายคนหรือพยายามทำร้ายคนให้เจ้าของสุนัขแจ้งต่อหน่วยงานที่รับขึ้นทะเบียนที่องค์การบริหารส่วนตำบลนายูงหรือสถานที่อื่นใดตามที่นายกองค์การบริหารส่วนตำบลนายูงกำหนดเพื่อเปลี่ยนสาระสำคัญของบัตรประจำตัวสุนัขโดยไม่ชักช้าข้อ๑๓ในกรณีที่สุนัขหรือแมวตายเจ้าของสุนัขหรือเจ้าของแมวต้องแจ้งต่อหน่วยงานที่ขึ้นทะเบียนไว้ที่องค์การบริหารส่วนตำบลนายูงหรือสถานที่อื่นใดตามที่นายกองค์การบริหารส่วนตำบลนายูงกำหนดภายในสามวันนับแต่วันที่สุนัขหรือแมวตายตามแบบที่นายกองค์การบริหารส่วนตำบลนายูงกำหนดข้อ๑๔ ในกรณีที่สุนัขหรือแมวหาย เจ้าของสุนัขหรือเจ้าของแมวต้องแจ้งต่อหน่วยงานที่ขึ้นทะเบียนไว้ที่องค์การบริหารส่วนตำบลนายูงหรือสถานที่อื่นใดตามที่นายกองค์การบริหารส่วนตำบลนายูงกำหนดภายในสามวันนับแต่วันที่ทราบหากเจ้าของสุนัขหรือเจ้าของแมวพบสุนัขหรือแมวที่หายแล้วต้องแจ้งให้หน่วยงานที่ขึ้นทะเบียนไว้ที่องค์การบริหารส่วนตำบลนายูงหรือสถานที่อื่นใดตามที่นายกองค์การบริหารส่วนตำบลนายูงกำหนดภายในสามสิบวันนับแต่วันที่พบสุนัขหรือแมวข้อ๑๕ การแจ้งตามข้อ ๑๒ ข้อ ๑๓ และข้อ๑๔ เจ้าของสุนัขหรือเจ้าของแมวอาจแจ้งด้วยตนเองหรือวิธีการอื่นใด ทั้งนี้ ตามหลักเกณฑ์ที่นายกองค์การบริหารส่วนตำบลนายูงกำหนดหมวด ๓การควบคุมการเลี้ยงสุนัขและแมว ข้อ๑๖เจ้าของสุนัขหรือเจ้าของแมวต้องเลี้ยงสุนัขหรือแมวเฉพาะในสถานที่เลี้ยงที่ระบุไว้ในการขึ้นทะเบียนข้อ ๑๗เจ้าของสุนัขหรือเจ้าของแมวมีหน้าที่กำจัดสิ่งปฏิกูลอันเกิดจากสุนัขหรือแมวในที่สาธารณะโดยทันทีข้อ๑๘เจ้าของสุนัขหรือเจ้าของแมวมีหน้าที่เลี้ยงดูให้อาหารและน้ำเพื่อการดำรงชีวิตที่ปกติสุขของสุนัขหรือแมวข้อ ๑๙เจ้าของสุนัขหรือเจ้าของแมวต้องรับผิดชอบต่อความเป็นอยู่ของสุนัขหรือแมวและถือเป็นหน้าที่ที่จะต้องพาสุนัขหรือแมวไปพบสัตวแพทย์เพื่อทำการตรวจรักษาเมื่อเจ็บป่วยข้อ๒๐เจ้าของสุนัขหรือเจ้าของแมวต้องเลี้ยงดูสุนัขหรือแมวในพื้นที่ที่เหมาะสมไม่คับแคบ หรือสกปรกเกินไป จนเป็นผลเสียต่อสุขภาพของสุนัขหรือแมวข้อ๒๑เจ้าของสุนัขหรือเจ้าของแมวมีหน้าที่ระวังและรับผิดชอบมลภาวะทางด้านเสียงและกลิ่นที่รบกวนผู้อื่นรวมตลอดถึงอันตรายต่อสุขภาพของผู้อื่นข้อ๒๒ ก่อนนำสุนัขหรือแมวมาเลี้ยงเจ้าของสุนัขหรือเจ้าของแมวต้องมั่นใจว่าสามารถเลี้ยงสุนัขหรือแมวไปจนกระทั่งมันตายจากเราไปได้กรณีที่เจ้าของไม่สามารถเลี้ยงดูสุนัขหรือแมวอีกต่อไปเจ้าของสุนัขหรือเจ้าของแมวต้องมอบสุนัขหรือแมวพร้อมบัตรประจำตัวสุนัขหรือบัตรประจำตัวแมวให้กับบุคคลอื่นที่ยินยอมด้วยความเต็มใจและเจ้าของใหม่จะต้องแจ้งต่อเจ้าหน้าที่ภายในสามสิบวันนับแต่วันที่นำสุนัขหรือแมวมาเลี้ยงโดยองค์กรปกครองส่วนท้องถิ่นอื่นที่มีความพร้อมให้จัดสถานที่รับเลี้ยงสุนัขหรือแมวที่เจ้าของไม่สามารถเลี้ยงได้อีกทางหนึ่งเพื่อช่วยลดจำนวนสุนัขหรือแมวจรจัดของชุมชนข้อ๒๓ในกรณีที่มีเหตุควรสงสัยว่าสัตว์ที่เลี้ยงนั้นเป็นโรคอันอาจเป็นอันตรายแก่สุขภาพของบุคคลทั่วไปให้เจ้าของสัตว์แยกกักสัตว์นั้นไว้ต่างหาก และแจ้งให้เจ้าพนักงานท้องถิ่นหรือเจ้าพนักงานสาธารณสุขทราบรวมถึงต้องแจ้งให้สัตวแพทย์ของกรมปศุสัตว์หรือราชการส่วนท้องถิ่นทราบและต้องปฏิบัติตามคำแนะนำโดยเคร่งครัดหมวด ๔การนำสุนัขหรือแมวออกนอกสถานที่เลี้ยง ข้อ๒๔ การนำสุนัขหรือแมวออกนอกสถานที่เลี้ยงเจ้าของสุนัขหรือเจ้าของแมวต้องควบคุมสุนัขหรือแมวด้วยเครื่องควบคุมสุนัขหรือแมวที่แข็งแรงพอที่จะหยุดยั้งสุนัขหรือแมวมิให้ทำร้ายผู้อื่นที่มิใช่เจ้าของหรือทำความเสียหายให้เกิดกับสิ่งของสาธารณะหรือของบุคคลอื่นได้ทันท่วงทีข้อ๒๕ กรณีพนักงานเจ้าหน้าที่พบสุนัขหรือแมวในที่สาธารณะโดยปราศจากการควบคุมพนักงานเจ้าหน้าที่สามารถจับและควบคุมสุนัขหรือแมวไว้เพื่อดำเนินการตามพระราชบัญญัติการสาธารณสุข พ.ศ. ๒๕๓๕ข้อ๒๖สุนัขควบคุมพิเศษจะต้องมีการบันทึกประวัติในทะเบียนประวัติเป็นการเฉพาะและบันทึกในบัตรประจำตัวสุนัขข้อ๒๗การนำสุนัขควบคุมพิเศษออกนอกสถานที่เลี้ยง เจ้าของสุนัขจะต้องจัดให้สุนัขสวมใส่อุปกรณ์ครอบปาก และผูกสายลากจูงที่แข็งแรงและต้องจับสายลากจูงห่างจากตัวสุนัขไม่เกินห้าสิบเซนติเมตรโดยตลอดเวลาห้ามบุคคลอายุต่ำกว่าสิบห้าปีนำสุนัขควบคุมพิเศษออกนอกสถานที่เลี้ยงหมวด ๕อำนาจหน้าที่ของพนักงานเจ้าหน้าที่ ข้อ๒๘เจ้าของสุนัขหรือเจ้าของแมวต้องอำนวยความสะดวกแก่พนักงานเจ้าหน้าที่ในการตรวจสอบตามอำนาจหน้าที่ที่กำหนดไว้ตามกฎหมายว่าด้วยการสาธารณสุขข้อ๒๙เจ้าของสุนัขหรือเจ้าของแมวต้องแสดงข้อมูลหลักฐานต่าง ๆ เกี่ยวกับสุนัขหรือแมว เมื่อพนักงานเจ้าหน้าที่ร้องขอสำหรับการปฏิบัติหน้าที่ตามกฎหมายข้อ๓๐ในกรณีที่มีเรื่องร้องเรียนเกี่ยวกับการเลี้ยงสุนัขหรือแมวพนักงานเจ้าหน้าที่จะต้องไม่เปิดเผยข้อมูลเกี่ยวกับผู้ร้องเรียนและเจ้าของสุนัขหรือเจ้าของแมวจะต้องปฏิบัติตามคำแนะนำของพนักงานเจ้าหน้าที่คำสั่งของเจ้าพนักงานสาธารณสุขหรือเจ้าพนักงานท้องถิ่นหมวด ๖บทกำหนดโทษ ข้อ ๓๑ผู้ใดฝ่าฝืนข้อบัญญัตินี้ หรือไม่ปฏิบัติตามคำสั่งของเจ้าพนักงานท้องถิ่นเจ้าพนักงานสาธารณสุขพนักงานเจ้าหน้าที่ หรือสัตวแพทย์ มีความผิดต้องระวางโทษปรับไม่เกิน ๑,๐๐๐ บาทหรือตามที่บัญญัติไว้ในพระราชบัญญัติการสาธารณสุข พ.ศ. ๒๕๓๕บทเฉพาะกาล ข้อ ๓๒ เจ้าของสุนัขหรือเจ้าของแมวที่เลี้ยงสุนัขหรือแมวไว้ก่อนวันที่ข้อบัญญัตินี้มีผลใช้บังคับต้องขึ้นทะเบียนให้แล้วเสร็จภายในหนึ่งปีนับแต่วันที่ข้อบัญญัตินี้มีผลใช้บังคับประกาศ ณ วันที่ ๑๙ธันวาคม พ.ศ. ๒๕๕๙อริสมันต์ บุตรอินทร์นายกองค์การบริหารส่วนตำบลนายูง[เอกสารแนบท้าย]๑. แบบคำขอขึ้นทะเบียนสุนัข- แมว(ดูข้อมูลจากภาพกฎหมาย)อัญชลี/จัดทำ๑๕ มิถุนายน๒๕๖๐พิมพ์มาดา/ตรวจ๒๕ กรกฎาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๕๙ ง/หน้า ๒๔๘/๑๔ มิถุนายน ๒๕๖๐